Jóhann Ævar Grímsson heitir ungur handritshöfundur í Reykjavík sem einna þekktastur er fyrir aðkomu sína að Vaktaseríunni svokölluðu . Hvernig kom það til að þú fórst að skrifa ? Mér er bara ekki sjálfrátt , ég verð að segja sögur og hef verið þannig síðan ég var lítill . Þegar ég fattaði síðan að bíómyndir þurfa handrit þá fannst mér ég hafa fundið draumadjobbið . Við hvað ertu að fást núna ? Eins og stendur er ég að vinna með Margréti Örnólfs að handriti að sjónvarpsseríu eftir þær Nínu Dögg Filippusdóttur og Unni Ösp Stefánsdóttir fyrir Mystery Ísland . Afar spennandi og krassandi stöff og það sem gleður mig hvað mest er að allar lykilpersónurnar eru konur . Hver er eftirlætis karakterinn þinn úr Vaktaseríunni ? Ólafur Ragnar , hann er svo dásamlega einfaldur . Gæti skrifað fyrir hann að eilífu . Á eftir aðalpersónunni Láru er Nökkvi minn uppáhaldskarakter í Pressu . Það smellur svo fallega í honum í túlkun Kjartans Guðjónssonar að það er hrein ánægja að kokka upp línur fyrir hann . Hvernig verður skálduð persóna til ? Ég moða vanalega saman brotum af hinum og þessum týpum sem ég hef kynnst á lífsleiðinni , gef afrakstrinum nafn og lýsi síðan útliti . Mesta vinnan er að dikta upp baksögu , langanir og innra líf en það er veigamikið skref í að færa persónuna í þriðju víddina . Síðan er það bara spurning um að henda persónunni í einhverjar aðstæður og sjá hvað hún gerir . Hvað gerist svo næst … ? Ætli maður haldi ekki bara áfram að segja sögur … allavega eins lengi og maður hefur eitthvað að segja .